b'\n_START_ARTICLE_\nMala Armenija\n_START_SECTION_\nGeografija\n_START_PARAGRAPH_\nMala Armenija je obsegala manj\xc5\xa1i del anti\xc4\x8dne Armenije in Armenskega vi\xc5\xa1avja zahodno in severozahodno od Evfrata. Pridevek Mala je dobila zato, da bi se razlikovala od mnogo ve\xc4\x8djega vzhodnega dela Armenije \xe2\x80\x93 Velike Armenije (latinsko Armenia Major).\n_START_SECTION_\nZgodnja zgodovina\n_START_PARAGRAPH_\nMala Armenija je bila do 4. stoletja pr. n. \xc5\xa1t. del anti\xc4\x8dnega Armenskega kraljestva, v katerem je vladala dinastija Orontidov (ali Ervandidov, armensko \xd4\xb5\xd6\x80\xd5\xbe\xd5\xa1\xd5\xb6\xd5\xa4\xd5\xb8\xd6\x82\xd5\xb6\xd5\xab\xd5\xb6\xd5\xa5\xd6\x80\xd5\xab), potem pa jo je podjarmilo perzijsko Ahemenidsko cesarstvo._NEWLINE_Po vojnih pohodih Aleksandra Velikeka v 330. letih pr. n. \xc5\xa1t., v katerih je Perzijsko cesarstvo razpadlo, se je za kralja Male Armenije proglasil Mitridat I., armenski general v perzijski armadi. Njegovo kraljestvo je bolj poznano kot Pontsko kraljestvo. Na ozemlju anti\xc4\x8dnega Armenskega kraljestva sta tako nastali dve neodvisni kraljestvi: Pont in Velika Armenija. Pontsko kraljestvo je svoj vi\xc5\xa1ek doseglo v 3. stoletju pr. n. \xc5\xa1t., ko je posedovalo tudi jugovzhodno obalo \xc4\x8crnega morja, vklju\xc4\x8dno s provincami Trabzon, Rizon in Ham\xc5\xa1en, iz katere izvirajo etni\xc4\x8dni Armenci.\n_START_SECTION_\nRimsko-perzijske vojne\n_START_PARAGRAPH_\nMed rimsko-perzijskimi vojnami od leta 66 pr. n. \xc5\xa1t. do 2. stoletja n. \xc5\xa1t. je bila Armenija stalen predmet spora med Rimskim in Partskim cesarstvom. Rimski pritisk se je prvi\xc4\x8d ob\xc4\x8dutil med Pompejevim pohodom leta 66/65 pr. n. \xc5\xa1t. in ponovno leta 59 n. \xc5\xa1t. med vojnim pohodom Gneja Domicija Korbula proti Partskemu cesarstvu, ki je povzro\xc4\x8dil odstavitev partskega kralja Tiridata I..\n_START_SECTION_\nSeld\xc5\xbeu\xc5\xa1ko, mongolsko in osmansko obdobje\n_START_PARAGRAPH_\nPo padcu armenske bagratidske dinastije leta 1045 in izgubi bizantinskih ozemelj na vzhodu po bitki pri Manzikertu leta 1071, je Mala Armenija pripadla Seld\xc5\xbeukom. Za Seld\xc5\xbeuki je bila 92 let del Mongolskega cesarstva, potem pa je za vedno pripadla Osmanskemu cesarstvu in Republiki Tur\xc4\x8diji._NEWLINE_Od 11. do 14. stoletja do ustanovitve Republike Tur\xc4\x8dije leta 1923 se je naziv Mala Armenija ali Spodnja Armenija uporabljal za Armensko kraljestvo Kilikijo.\n_START_SECTION_\nKasnej\xc5\xa1a zgodovina\n_START_PARAGRAPH_\nPo rusko-tur\xc5\xa1ki vojni se je Mala Armenija preimenovala v Zahodno Armenijo in ostala v Osmanskemu cesarstvu, Vzhodna Armenija pa je pripadla Ruskemu cesarstvu._NEWLINE_Kr\xc5\xa1\xc4\x8dansko armensko prebivalstvo se je v Mali Armeniji obdr\xc5\xbealo do armenskega genocida leta 1915-1923. Nekaj Armencev \xc5\xa1e vedno \xc5\xbeivi v tej regiji, ker so pod osmanskim vplivom, predvsem v 17. stoletju, prestopili v islam.'